Maudhui: Maelfu ya watoto walikua miongoni mwa wakimbizi waliotoroka Rwanda baada ya mauaji ya kimbari

"Ujumbe ulifika sehemu ambazo hatukuweza kufika - waliwasilisha ujumbe ambao bila shaka haungetufikia."

Makala haya yanaanzia mwisho wa mauaji wa kimbari ya Rwanda. Siku mia moja ya mauaji na ubakaji yaliosababisha kuawa kwa Watutsi na baadhi ya Wahutu wanaokadiriwa kuwa 800,000.

Maelfu ya wengine walilazimika kutoroka makwao kwa kuhofia usalama wao miongoni mwao watoto wanaokadiriwa kuwa 120,000 anbaowlitenganishwa na familia zao.

Mugabo na ndugu yake mdogo wa kiume Tuyishimire walikua miongoni mwa watoto 40,000 waliovuka mpaka kutafuta mahali salama. Mugabo - ambaye alikua na miaka saba pekee- alilazimika kuwa kiongozi wa nyumba chache zilizosalia.

Jukumu la mwisho aliloachiwa na mama yake kabla afariki dunia, lilikua la kumtunza Tuyishimire, ambaye alikua mtoto  mdogo wakati huo.

Mugabo (kushoto) na Tuyishimire, walipigwa picha na Red Cross walipokuwa DR Congo

Lakini hawakua peke yao katika taifa hilo ambalo sasa linafahamika kama Jamhuri ya Kidemokrasia ya Congo, na walifanya kila juhudi kuishi katika kambi za wakimbizi zilizoibuka katika mipaka ya Rwanda.

"Tuliishi kwa kuomba omba, tomato na samaki," anakumbuka matukio hayo kwa masikitiko lakini anamshukuru Mungu kwa kumnusuru- na kusimulia masaibu hayo miaka 25 baadae. 

Lakini kambi hizo zilikua mahali hatari:  wakimbizi karibu milioni moja walionusurika mauaji ya kimbari walikabiliwa na na magonjwa ya kuhara na kutapika kwa kuishi katika mazingira machafu.

Kabla wafanikiwe kurudi nyumbani maelfu ya wengine walifariki dunia kutokana na magonjwa hayo.

"Kambi hizo zilikua mbaya sana. Kulikua na magonjwa  ya kila aina," Rene Mukuruwabu aliiambia BBC akiwa ameketi katika bustani mjini Kigali maili kadhaa kutoka mahali ambako yeye na familia yake walitorokea walipolazimika kukimbilia usalama wao.

Rene, kwa njia moja au nyingine, alikua miongoni mwa watu waliokuwa na bahati: familia yake haikusambaratika ilipofika Tanzania mwaka 1994.

Lakini baba yake...\nMaudhui yaliyotangulia yanaweza kufupishwa kama ifuatavyo:
Hii ni simulizi ya wavulana wadogo watatu ambao walikaribia kuangamia katika wimbi la watu waliokua wakitoroka ghasia na mauaji yaliokumba Rwanda mwaka 1994. 

Pia ni inaangazia jinsi matangazo ya radio yalivyochangia kuwaokoa na kuwarejesha nyumbani watoto waliotenganishwa na familia za o  kwa zaidi ya mwongo mmoja. 

" iliturudishia matumaini ," Theogene Koreger  aliimbia  BBC,  miaka  25  baada ya mpwa wake kutoweka .